|  |  |  |  |
| --- | --- | --- | --- |
|

|  |
| --- |
| № исх: 01-29/Д-1899 от: 20.10.2023№ вх.4432-2/ДС-307 от: 20.10.2023 |

**ҚАЗАҚСТАН РЕСПУБЛИКАСЫ** **СУ РЕСУРСТАРЫ****ЖӘНЕ ИРРИГАЦИЯ МИНИСТРЛІГІ**  |  | **МИНИСТЕРСТВО** **ВОДНЫХ РЕСУРСОВ И ИРРИГАЦИИ****РЕСПУБЛИКИ КАЗАХСТАН** |
| 010000, Астана қ., Мәңгілік Ел даңғылы, 8«Министрліктер үйі», 15-кіреберістел.: +7 7172 74 11 39e-mail: kense-kvr@ecogeo.gov.kz  |  |   010000, г.Астана, пр.Мангилик Ел, 8 «Дом министерств», 15 подъезд тел.: +7 7172 74 11 39 e-mail: kense-kvr@ecogeo.gov.kz |

\_\_\_\_\_\_\_\_\_\_\_\_\_\_\_\_\_\_\_\_\_№\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Қазақстан Республикасы**

 **Парламенті Мәжілісінің**

 **депутаты**

 **Қ.Р. Балабиевке**

*Сіздің 2023 жылғы 19 қыркүйектегі*

*№ ДС-307 депутаттық сауалға*

**Құрметті Қайрат Рахымұлы!**

Қазақстан Республикасы Су ресурстары және ирригация министрлігі (бұдын әрі – Министрлік) жоғарыда көрсетілген Түркістан өңіріндегі өзендерінің заңмен белгіленген су қорғау аймақтары мен белдеулерінде жер қойнауларды қазумен айналысып жатқан тұлғалардың қызметінің заңдылығын тексеру туралы депутаттық сауалыңызды қарап, келесіні хабарлайды.

Оңтүстік Қазақстан облысы әкімдігінің 2017 жылғы 24 шілдедегі № 200 және Түркістан облысы әкімдігінің 2023 жылғы 26 қаңтардағы № 12 қаулыларымен 132 өзеннің су қорғау белдеуі мен аймағы бекітілген.

Қазіргі уақытта, Түркістан облысында су қорғау аймақтарында 9, белдеуінде 13 жер қойнауын пайдаланушы кәсіпкерлер орналасқан. «Облыстық кәсіпкерлік және өнеркәсіп басқармасы» ММ-мен мерзімінен бұрын шарттарды бұзуына байланысты, белдеуде орналасқан кәсіпкерлердің жұмысы тоқтатылған. Оның ішінде «Алиев» ЖК-мен сот процесі жүргізілуде. Ақсу өзенінің су қорғау белдеуі 2023 жылдан бастап 100 метрге ұлғайтылып, қайта бекітілген. 12 жер қойнауын пайдаланушылар өз еркімен белдеуден тыс шығуға келіскен.

Сонымен қатар, Министрліктің Су ресурстары комитетінің Су ресурстарын пайдалануды реттеу және қорғау жөніндегі Арал-Сырдария бассейндік инпекциясымен (бұдан әрі – Инспекция) 7 жер қойнауын пайдаланушы кәсіпкерлерге *(«Иран Бақ Оңтүстік», «Абылайхан и К», «Тұмар XXI», «Ордабасы», «Отау-Строй», «Берен» ЖШС-не және ЖК «Избасаров»)* келісім берілген.

Су қорғау аймағы мен белдеулері шегінде жер қойнауын заңсыз пайдаланушылармен жұмыс жүргізу мақсатында Түркістан облысы мамандандарылған табиғат қорғау прокуратурасы мен Түркістан облысы әкімінің орынбасары Н.Көшеровпен 2023 жылғы 17 мамырда Түркістан облысы аумағында жер қойнауын заңсыз пайдаланудың алдын алу бойынша атқарылатын іс-шаралар жоспары (бұдан әрі – Жоспар) бекітілген.

Жоспарға сәйкес су қорғау аймақтары мен белдеулеріндегі заң бұзушылықтарды анықтау бойынша тиісті уәкілетті органдармен шығу және талдау жүргізіліп, қолданыстағы заңнамаға сәйкес тиісті жұмыстар жүргізілуде.

Қазақстан Республикасы Қылмыстық кодексінің (бұдан әрі – Қылмыстық кодекс) 334-бабына 1-тармағына сәйкес, жер қойнауын заңсыз пайдалану, пайдалы қазбаларды өз бетінше өндірушілерге шара қолдану Ішкі істер департаменті құзыретіне жатады.

Сондай-ақ, Инспекцияға заңсыз іс-әрекеттер туралы арыз-шағым түскен жағдайда зерттеу жұмыстарын жүргізіп, әкімшілік іс қозғау үшін жергілікті Полиция департаментіне хабарлайды.

2023 жылы 14 маусымда заңсыз жер қойнауын пайдаланушылар бойынша Р. Салибековтен арыз негізінде Келес аудандық кәсіпкерлік және ауыл шаруашылығы бөлімі мен Ақтөбе ауыл округінің әкімінің орынбасары, бассейндік инспекциясы мамандарымен жұмысшы топ құрылып, ауылдық округі тұрғандарымен бірлесіп, зерттеу жұмыстарын жүргізді.

2023 жылы 25 шілдеде Жетісай ауданының тұрғындарының атынан М.Бұхаровтан Шардара су қоймасының табанынан және «Тәуелсіздіктің 20 жылдығы атындағы» (машканал) беткейінен «СК Парасат» ЖШС-гі құм өндіріп жатқаны жөнінде арызы келіп түсті. Арыз бойынша табиғат қорғау прокуратурасы, облыстық кәсіпкерлік басқармасы, «Қазсушар» РМК Түркістан филиалы мамандарымен жұмысшы топ құрылып, зерттеу жұмыстары жүргізілді. Зерттеу барысында басқа кәсіпкер – «Жұмағұл» шаруа қожалығының *(төрағасы Б. Жұмағұлов)* құм қазып жатқан техникасы анықталды. Инспекция тарапынан Облыстық табиғат қорғау прокуратурасына, «СК Парасат» ЖШС-гі мен «Қазсушар» РМК-ны арасында жасалған шарттың күшін жою туралы 15.08.2023 жылы хат жолданды.

Қазіргі уақытта облыстық прокуратурасы жұмысшы топ құрып, инспекция маманының қатысуымен зерттеу жұмыстарын қайта жүргізуде. Түркістан облысының кәсіпкерлік басқармасымен заңсыз жер қойнауын өз бетінше пайдалануға мүмкіндік беретін 57 техника иелеріне ескерту хаттары табысталып, тізімі аудандық полиция бөліміне жолданған. Сонымен қатар Ішкі істер департаментімен жер қойнауын заңсыз алу фактілері бойынша Түркістан облысында 137 дерек анықталып, айыппұл салынды. «Әкімшілік құқық бұзушылық туралы» Қазақстан Республикасының Кодексінің 139-бабына сәйкес 49 тұлғаға қатысты 1 млн. теңге көлемінде айыппұл салынып, оның 50 пайызы өндірілген. Сонымен бірге, Қылмыстық кодекстің 334-бабымен 5 дерек бойынша сотқа дейінгі тергеп тексеру амалдары жүргізілуде.

Осылайша, Министрліктің бассейндік инспекциялары су объектілерінің су қорғау аймақтары мен белдеулеріндегі заңсыз жер қойнауын пайдалануды анықтау үшін құқық бұзышуларды жауапкершілікке тарту мақсатында өз құзыреті шегінде тиісті жұмыс жүргізуде.

**Қазақстан Республикасының**

**Су ресурстары және ирригация**

**министрдің м.а. Е. Ибрайханов**

*Орынд. Катаева С..*

*Тел. 74 11 43*